Folketing
1999-02-11

Det er vores opfattelse i CD, at valgløfter og den slags er partiernes eget forhold til vælgerne. Det er noget, der bliver afregnet på næste valgdag, og det må man jo så forholde sig til. Men jeg synes, debatten i dag i alt fald afspejler én ting: at vi på et eller andet tidspunkt må finde ud af, hvad valgløfter og hensigtserklæringer er for noget, for ellers får vi faktisk nok denne her debat, hver eneste gang der har været valg. Altså, i al stilfærdighed - og jeg skal ikke gå ind i den dér med, at der skal være 90 mandater bag, for at man kan klandres for et egentligt valgløftebrud - er sandheden ikke, at samfundet ændrer sig så hurtigt, spørgsmålene deroppe ændrer sig så hurtigt, så man stort set et års tid efter hvert eneste valg vil være i stand til at påstå, at en regering har gjort noget andet end det, den sagde i valgkampen?